**MARX I ENGELS**

**Karl Heinrich Marx,** més conegut com a **Karl Marx**, ([Trèveris](https://ca.wikipedia.org/wiki/Tr%C3%A8veris%22%20%5Co%20%22Tr%C3%A8veris), [5 de maig](https://ca.wikipedia.org/wiki/5_de_maig) de [1818](https://ca.wikipedia.org/wiki/1818) – [Londres](https://ca.wikipedia.org/wiki/Londres), [14 de març](https://ca.wikipedia.org/wiki/14_de_mar%C3%A7) de [1883](https://ca.wikipedia.org/wiki/1883)) va ser un [filòsof](https://ca.wikipedia.org/wiki/Filosofia), [economista polític](https://ca.wikipedia.org/wiki/Economia_pol%C3%ADtica), [sociòleg](https://ca.wikipedia.org/wiki/Sociologia) i [revolucionari](https://ca.wikipedia.org/wiki/Revolucionari) [alemany](https://ca.wikipedia.org/wiki/Alemanya). Marx va tractar una gran varietat de temes i és conegut, sobretot, per la seva anàlisi de la [història](https://ca.wikipedia.org/wiki/Hist%C3%B2ria) en termes de [lluita de classes](https://ca.wikipedia.org/wiki/Lluita_de_classes), resumida en l'encapçalament del [*Manifest comunista*](https://ca.wikipedia.org/wiki/Manifest_Comunista): «la història de totes les societats és la història de la [lluita de classes](https://ca.wikipedia.org/wiki/Lluita_de_classes)». Marx va ser el pare teòric del [socialisme marxista](https://ca.wikipedia.org/wiki/Socialisme_marxista) i del [comunisme](https://ca.wikipedia.org/wiki/Comunisme), i junt a [Friedrich Engels](https://ca.wikipedia.org/wiki/Friedrich_Engels), és considerat una figura històrica clau per a entendre la societat i la política contemporània.

**Friedrich Engels** ([Barmen](https://ca.wikipedia.org/wiki/Barmen%22%20%5Co%20%22Barmen), [28 de novembre](https://ca.wikipedia.org/wiki/28_de_novembre) de [1820](https://ca.wikipedia.org/wiki/1820) - [Londres](https://ca.wikipedia.org/wiki/Londres), [5 d'agost](https://ca.wikipedia.org/wiki/5_d%27agost) de [1895](https://ca.wikipedia.org/wiki/1895)) fou un [filòsof](https://ca.wikipedia.org/wiki/Fil%C3%B2sof) [socialista](https://ca.wikipedia.org/wiki/Socialisme) [alemany](https://ca.wikipedia.org/wiki/Alemanya) i cofundador, conjuntament amb [Karl Marx](https://ca.wikipedia.org/wiki/Karl_Marx), de la teoria del [comunisme](https://ca.wikipedia.org/wiki/Comunisme) modern.

INTRODUCCIÓ-PRESENTACIÓ R.INDUSTRIAL

El concepte de Revolució Industrial defineix les grans transformacions econòmiques i socials que modificaren la societat [europea](https://ca.wikipedia.org/wiki/Europa) entre el final del [segle XVIII](https://ca.wikipedia.org/wiki/Segle_XVIII) i mitjans del [segle XIX](https://ca.wikipedia.org/wiki/Segle_XIX), i també indica el gran desenvolupament industrial que comportà el triomf del capitalisme i de la societat burgesa.[[5]](https://ca.wikipedia.org/wiki/Revoluci%C3%B3_Industrial#cite_note-5)

Actualment, la majoria dels historiadors[[6]](https://ca.wikipedia.org/wiki/Revoluci%C3%B3_Industrial#cite_note-6)[[7]](https://ca.wikipedia.org/wiki/Revoluci%C3%B3_Industrial#cite_note-FOOTNOTEAshton1950-7) coincideixen a assenyalar que la Revolució Industrial fou quelcom més que el naixement de la [indústria](https://ca.wikipedia.org/wiki/Ind%C3%BAstria) moderna. Perquè tingués lloc i produís el gran creixement econòmic que se'n derivà, calgueren una sèrie de canvis i de revolucions paral·leles que, interconnectades, constituïren el complex fenomen que coneixem com a Revolució Industrial.

Els canvis que, de manera conjunta, transformaren tan radicalment la vida dels éssers humans foren fonamentalment: el creixement de la població, la revolució agrícola, la revolució en el transport i el comerç, l'aplicació de la [ciència](https://ca.wikipedia.org/wiki/Ci%C3%A8ncia) a la [indústria](https://ca.wikipedia.org/wiki/Ind%C3%BAstria), i l'ampliació de la utilització de capital.[[8]](https://ca.wikipedia.org/wiki/Revoluci%C3%B3_Industrial#cite_note-8) Aquests canvis demogràfics, econòmics i tecnològics generaren transformacions socials de gran abast: la conversió de comunitats rurals en urbanes i l'aparició de noves [classes socials](https://ca.wikipedia.org/wiki/Classe_social).

Quan es fa servir la denominació en plural, les revolucions industrials designen les diferents onades d'industrialització que s'anaren succeint, ja que la Revolució Industrial fou un fenomen durador en el temps i amb una distribució geogràfica àmplia. El primer estat a industrialitzar-se fou la [Gran Bretanya](https://ca.wikipedia.org/wiki/Gran_Bretanya) durant la primera meitat del [segle XVIII](https://ca.wikipedia.org/wiki/Segle_XVIII). Més tard, a la primera meitat del [segle XIX](https://ca.wikipedia.org/wiki/Segle_XIX), s'estén per [Bèlgica](https://ca.wikipedia.org/wiki/B%C3%A8lgica), [Catalunya](https://ca.wikipedia.org/wiki/Catalunya), [França](https://ca.wikipedia.org/wiki/Fran%C3%A7a), [Alemanya](https://ca.wikipedia.org/wiki/Alemanya) i els [Estats Units](https://ca.wikipedia.org/wiki/Estats_Units). A la segona meitat del [segle XIX](https://ca.wikipedia.org/wiki/Segle_XIX), arriba al nord d'[Itàlia](https://ca.wikipedia.org/wiki/It%C3%A0lia), els [Països Baixos](https://ca.wikipedia.org/wiki/Pa%C3%AFsos_Baixos) i [Rússia](https://ca.wikipedia.org/wiki/R%C3%BAssia). Fora del continent europeu cal destacar el cas del [Japó](https://ca.wikipedia.org/wiki/Jap%C3%B3), que començà a industrialitzar-se a partir de [1868](https://ca.wikipedia.org/wiki/1868).

LA LLUITA OBRERA

La Revolució Industrial va comportar canvis socials i una bona part de la població es va concentrar en grans nuclis urbans. L'enriquiment de la [burgesia](https://ca.wikipedia.org/wiki/Burgesia) i el treball a les indústries van afavorir l'aparició d'una nova [classe social](https://ca.wikipedia.org/wiki/Classe_social), els obrers.

Des de la fi del segle XVIII fins a les primeres dècades del [segle XIX](https://ca.wikipedia.org/wiki/Segle_XIX) foren freqüents els conflictes salarials i les primeres vagues obreres; es desenvolupà una reacció antimaquinista generalitzada per part dels obrers, que consideraven que la màquina els prenia llocs de treball; i començaren a aparèixer els primers nuclis sindicals o societats d'ajuda mútua entre els obrers d'una mateixa localitat o d'una mateixa empresa. Tanmateix les organitzacions obreres, com a força política independent, no aparegueren fins a les [revolucions europees de 1848](https://ca.wikipedia.org/wiki/Revoluci%C3%B3_de_1848).

Contribuïren a l'expansió organitzada del moviment obrer la difusió de les primeres idees socialistes, que en els inicis posseïa un marcat caire utòpic; per això se l'anomena [**socialisme utòpic**](https://ca.wikipedia.org/wiki/Socialisme_ut%C3%B2pic). Així, [gal·lès](https://ca.wikipedia.org/wiki/Gal%C2%B7l%C3%A8s) [**Robert Owen**](https://ca.wikipedia.org/wiki/Robert_Owen) (1771-1858) creia que els problemes socials dels obrers es resoldrien amb la formació d'associacions de productors i de cooperatives obreres. [**Charles Fourier**](https://ca.wikipedia.org/wiki/Charles_Fourier) (1772-1837), francès, imaginà un estat societari ideal que havia de funcionar mitjançant associacions comunitàries domestico-agrícoles. [**Louis Blanc**](https://ca.wikipedia.org/wiki/Louis_Blanc) (1811-1882) propugnà un sistema d'autogestió obrera del treball a través de la construcció d'empreses socials. Finalment, **[Saint-Simon](https://ca.wikipedia.org/wiki/Claude-Henri_de_Rouvroy%2C_Comte_de_Saint-Simon%22%20%5Co%20%22Claude-Henri%20de%20Rouvroy%2C%20Comte%20de%20Saint-Simon)** (1760-1825) donà importància a l'organització de la producció.

|  |
| --- |
|  |
|  |

Les [revolucions de 1848](https://ca.wikipedia.org/wiki/Revoluci%C3%B3_de_1848) modificaren sensiblement aquesta situació i posaren en relleu la necessitat d'una organització obrera a escala mundial que agrupava totes les agrupacions sindicals i sociopolítiques ja existents; alhora crearen les bases per superar les idees utòpiques, que progressivament deixaren pas a les noves idees [socialistes](https://ca.wikipedia.org/wiki/Socialisme) i [anarquistes](https://ca.wikipedia.org/wiki/Anarquisme).

[**Karl Marx**](https://ca.wikipedia.org/wiki/Karl_Marx) (1818-1883) i [**Friedrich Engels**](https://ca.wikipedia.org/wiki/Friedrich_Engels) (1820-1895) foren els fundadors del [**marxisme**](https://ca.wikipedia.org/wiki/Marxisme) o socialisme científic. Per al marxisme el nou model econòmic es fonamenta en la propietat privada dels mitjans de producció i dels béns produïts. És a dir, és un sistema d'empresa privada en què la propietat és patrimoni d'una classe social, la [burgesia](https://ca.wikipedia.org/wiki/Burgesia), mentre la majoria de la població –el proletariat o [classe treballadora](https://ca.wikipedia.org/wiki/Classe_treballadora)– no té accés a aquesta propietat i només disposa de la seva pròpia [força de treball](https://ca.wikipedia.org/wiki/For%C3%A7a_de_treball) que ven a canvi d'un [salari](https://ca.wikipedia.org/wiki/Salari). La història de la humanitat és una lluita permanent entre les classes opressores i les oprimides, conflicte o [lluita de classes](https://ca.wikipedia.org/wiki/Lluita_de_classes) que ha existit al llarg de tota la història. En la societat capitalista aquesta lluita es desenvolupava entre burgesos i proletaris, i només podria culminar amb el triomf del proletariat. La victòria obrera permetria la formació d'un estat obrer -la dictadura del proletariat-, que aniria autodissolent-se fins a arribar a formar una societat sense classes ni Estat, és a dir, esdevindria una societat comunista.[[39]](https://ca.wikipedia.org/wiki/Revoluci%C3%B3_Industrial#cite_note-39)

Contraposat al marxisme, aparegué l'[**anarquisme**](https://ca.wikipedia.org/wiki/Anarquisme), que atacà tota forma d'Estat i d'autoritat, com a origen de les desigualtats i injustícies socials. [Pierre-Joseph Proudhon](https://ca.wikipedia.org/wiki/Pierre-Joseph_Proudhon%22%20%5Co%20%22Pierre-Joseph%20Proudhon) (1809-1865) proposà com una alternativa a l'Estat l'existència d'una federació de petits grups socials de productors. La seva afirmació, "la propietat privada és un robatori", arribà a ser molt popular, així com les seves crítiques a l'Estat i a les organitzacions polítiques. [Mikhail Bakunin](https://ca.wikipedia.org/wiki/Mikhail_Bakunin%22%20%5Co%20%22Mikhail%20Bakunin) (1814-1876) sistematitzà més clarament les idees anarquistes; s'oposà a [Carles Marx](https://ca.wikipedia.org/wiki/Carles_Marx) i elaborà un projecte de societat nova que es fonamentava en la lliure adhesió dels individus, i en el repartiment equitatiu de les riqueses en funció de les necessitats de cadascú.

[Marxisme](https://ca.wikipedia.org/wiki/Marxisme) i [anarquisme](https://ca.wikipedia.org/wiki/Anarquisme) configuraren la construcció del [moviment obrer](https://ca.wikipedia.org/wiki/Moviment_obrer) internacional. La [Primera Internacional](https://ca.wikipedia.org/wiki/Primera_Internacional) –o Associació Internacional de Treballadors– fou fundada a [Londres](https://ca.wikipedia.org/wiki/Londres) el [1864](https://ca.wikipedia.org/wiki/1864) sota un programa marxista. Les contínues disputes que s'originaren entre els sectors marxistes, [proudhonians](https://ca.wikipedia.org/wiki/Pierre-Joseph_Proudhon%22%20%5Co%20%22Pierre-Joseph%20Proudhon) i sindicalistes desembocà en la seva dissolució, el [1876](https://ca.wikipedia.org/wiki/1876).

L'any [1891](https://ca.wikipedia.org/wiki/1891), els sectors marxistes constituïren a [París](https://ca.wikipedia.org/wiki/Par%C3%ADs) la [Segona Internacional](https://ca.wikipedia.org/wiki/Segona_Internacional) que pretenia ser el gran Parlament obrer europeu. A les portes de la [Primera Guerra Mundial](https://ca.wikipedia.org/wiki/Primera_Guerra_Mundial) agrupà 3,3 milions d'afiliats i tingué representació en diversos parlaments europeus. L'esclat de la primera guerra mundial (1914) paralitzà la seva activitat, mentre que la [revolució russa](https://ca.wikipedia.org/wiki/Revoluci%C3%B3_russa) configurà la segona gran divisió del moviment obrer, car els qui donaren suport a la revolució van abandonar els partits [socialistes](https://ca.wikipedia.org/wiki/Socialisme) i van crear els partits [comunistes](https://ca.wikipedia.org/wiki/Comunisme).